यूरिया की मांग रह गई पहले से आधी दुकानदारों के यहां भरपूर स्टॉक
पिछलेसाल तक भवानीमंडी कृषि उप जिला क्षेत्र में यूरिया खाद के लिए लंबी कतारें और मारामारी थी। राजस्थान के अलावा पास के मध्यप्रदेश के किसान भी यहां पर खाद लेने के लिए उलट पड़ते। दुकानदार के यहां यूरिया के ट्रक आते ही कुछ ही देर में बिक जाता, लेकिन इस साल हालात बिलकुल उलट है। यूरिया की मांग पिछले साल से करीब आधी रह गई। सहकारी समितियों और निजी दुकानदारों के गोदाम यूरिया से अटे पड़े हैं। लेकिन उन्हें लेने के लिए तो कोई किसान रहा है, कोई यूरिया को पूछ रहा है।
कृषि विभाग के सहायक निदेशक प्रहलाद बैरवा ने बताया कि भवानीमंडी कृषि उप जिला में इस साल अकेले निजी दुकानदारों के यहां पर ही यूरिया के करीब 60 हजार बेग अर्थात् तीन हजार मैट्रिक टन यूरिया खाद जमा है। एक बेग में पचास किलो यूरिया आता है। इसी तरह वेयर हाउस के प्रबंधक विवेक शाक्य ने बताया कि वेयर हाउस में इस समय राजफेड आदि का सहकारी बिक्री के लिए करीब 27,644 यूरिया बैग और 17,216 बैग डीएपी जमा है। जिसका बिल्कुल उठाव नहीं हो रहा है। केवीएसएस के स्थानीय प्रबंधक योगेंद्र भट्ट ने बताया कि रबी फसल में यूरिया खाद की मांग पहले से आधी मांग रह गई। उन्होंने बताया कि विगत वर्षों में इस समय तक केवीएसएस से राजफेड सहकारी बिक्री के करीब 8000 यूरिया बैग बिक जाते, लेकिन इस साल अभी तक करीब 4000 बेग ही बिक सकें। व्यापारी जगदीश गुप्ता, रमेशचंद बागड़िया, संजय गुप्ता आदि ने बताया कि इस साल यूरिया की मांग एकदम घट गई।
भवानीमंडी। बाजार में बिक रहा नीम कोटेड यूरिया।
^निजी दुकानदारों के पास करीब 3000 टन यूरिया जमा है। प्रहलादबैरवा, सहायक निदेशक, कृषि विभाग
hin_Deva hin_Deva hin_Deva awa_Deva hin_Deva